# Xosé Fernández e Neira

Wikimedia Commons. José_Fernández_y_Neira_en_Album_Galicia,_1908 (CC0)

Naceu no ano 1790 na Coruña. A súa principal ocupación foi a de militar e só accidentalmente chegou á literatura: o seu carácter combativo e liberal levouno a poñer por escrito as súas andanzas bélicas contra o exército galo co claro obxectivo de provocar unha reacción de orgullo e de resistencia do pobo galego.

A chegada do exército francés converteuno en guerrilleiro percorrendo Galicia de lado a lado. A súa primeira fazaña militar produciuse na parroquia de Xesta, en Lalín, á que seguirían outras até que foi ferido, momento en que se incorporou á administración galega. Ocupou o cargo de secretario da Xunta Suprema do Reino de Galicia, institución vixente en 1808 no marco da guerra de Independencia para cubrir a ausencia de poder tralo apresamento do rei Fernando VII.

Licenciado baixo a Licenza Creative Commons Recoñecemento Non-comercial Compartir igual 4.0